Netta Barzilai (ebraică: נטע ברזילי; ) este o cântăreață israeliană. În februarie 2018, s-a decis pentru ca Netta să reprezinte Israelul la Concursul Muzical Eurovision 2018, după ce aceasta a câștigat al cincilea sezon al show-ului "HaKokhav HaBa". Piesa cu care a urcat pe scenă, „Toy” de Doron Medalie și Stav Beger, a fost lansată pe 10 martie. Cu accente de electropop și ritmuri africane, cântecul a fost văzut în mediul virtual ca un imn al mișcării #MeToo. În finala din 12 mai, Netta a câștigat Eurovision cu 529 de puncte, marcând cea de-a patra victorie a Israelului în concurs (după 1978, 1979 și 1998). Videoclipul piesei „Toy” a devenit cel mai vizualizat clip de pe canalul de YouTube al Eurovision, cu peste 125 de milioane de vizualizări.